


ION CREANGĂ 


PUNGUTA 
CU DOI BANI 


E ra odat o babă şi un moșneag. 











Baba avea o găină și moșneagul un cocoș. Găina 
babei se oua de cîte două ori pe fiecare zi, și 
baba mînca o mulțime de ouă, iar moșneagului 
nu-i da nici unul. Moșneagul într-o zi pierdu 
răbdarea şi zise: 

— Măi babă, mäninci ca in tîrgul lui Cre- 
mene. la dă-mi și mie niște ouă, ca să-mi prind 
pofta măcar. 

— Da’ cum nu, zise baba care era foarte 
zgircitá. Dacă ai poftă de ouă, bate si tu cucosul 
tău să facă ouă, și-i minca; că eu asa am bătut 
găina, şi iacătă-o cum se ouă. 

Mosneagul, pofticios si hapsin, se ia după 





sura babei si de ciudă prinde iute si degrabă 
cucoșul și-i dă o bătaie bună, zicînd: 

— Na! ori te ouă, ori du-te de la casa mea; 
ca să nu mai strici mincarea degeaba. 

Cucoșul, cum scăpă din 
minile moșneagului, fugi 
de acasă și umbla pe dru- 
muri, bezmetec. Și cum 
mergea el pe un drum, 
numai iaca găsește o pun- 
gutá cu doi bani. Si cum o 
găsește, o şi ia în clont si 
se întoarnă cu dinsa înapoi 





spre casa mosneagului. Pe drum, se intilneste 
c-o trăsură c-un boier si cu nişte cucoane. 
Boierul se uită cu băgare de samă la cucos, 
vede in clontu-i o pungutá si zice vezeteului: 

— Măi! ia dă-te jos şi vezi ce are cucoșul 
cela în plisc? 

Vezeteul se dă iute jos din capra trăsurii şi 
c-un fel de meșteșug prinde cucoșul, și luîndu-i 
punguta din clont, o dă boieriului. Boieriul o ia 
fără păsare, o pune în buzunar și porneşte cu 
trăsura înainte. Cucoșul, supărat de asta, nu se 
lasă, ci se ia după trăsură, spuind neîncetat: 

Cucurigu! boieri mari, 
Dati punguta cu doi bani! 

Boierul inciudat, cind ajunge in dreptul unei 
fintini, zice vezeteului: 

— Măi! ia cucoșul ist obraznic și-l dă în 
fintina ceea. 

Vezeteul se dă iarăși jos din capră, prinde 
cucosul și-l azvirle in fin- 
tind. Cucosul, văzînd a- 
ceastă mare primejdie, ce 
să facă? Începe a înghiţi la 
apă; si-nghite, si-nghite, 
pînă ce înghite el toată apa 
din fintînă... Apoi zboară 
de acolo afară și iarăşi se 
ia în urma trăsurii, zicînd: 

Cucurigu! boieri mari, 
Dati punguta cu doi bani! 








Boierul, văzind aceasta, s-a mirat cumplit 
si a zis: 

— Mă! da’ al dracului cucoș i-aista! Ei las’ 
că ti-oi da eu tie de cheltuială, măi crestatule 
si pintenatule! 

Si cum ajunge acasă, zice unei babe de la 
bucătărie să ia cucosul, să-l azvirle într-un 
cuptor plin cu járatic și sá puie o lespede la gura 
cuptoriului. Baba, cînoasă la inimă, de cuvînt: 
face cum i-a zis stápinu-sáu. Cucosul, care vede 
si astă mare nedreptate, începe a vărsa la apă; 
si toarnă el toată apa cea din fintiná pe jaratic, 
pînă ce stinge focul de tot si se räcoreste cupto- 
riul; ba încă face s-o apăraie prin casă, de s-a 
îndrăcit de ciudă hirca de la bucătărie. Apoi dă 
o bleandă lespezii de la gura cuptoriului, iese tea- 
far si de-acolo, si fuga la fereastra boierului si 
începe a trinti cu ciocul în geamuri şi a zice: 

Cucurigu! boieri mari, 
Dati punguta cu dot bani! 

— Măi, că mi-am găsit 
beleaua cu dihania asta de 
cucoș! zise boieriul cuprins 
de mirare. Vezeteu! ia-l de 
pe capul meu şi-l zvirle în 
cireada boilor s-a vacilor; 
poate vrun buhai înfuriet 
i-a veni de hac: l-a lua în 
coarne s-om scăpa de 
`> supărare. 











Vezeteul iarăși ia cucosul și-l zvirle în ci- 
readă! Atunci, bucuria cucosului! Să-l fi văzut 
cum inghitea la buhai, la boi, la vaci și la viței, 
păn-a înghițit el toată ci- 
reada, s-a facut un pintece 
mare, mare cit un munte. 

Apoi iar vine la fe- 
reastra, intinde aripele in 
dreptul soarelui, de in- 
tunecă de tot casa boieru- 
lui, si iarăşi începe: 

Cucurigu! boieri mari, 

Dati punguta cu doi bani! 





Boierul, cînd mai vede 
şi astă dăndănaie, crăpa de 
ciudă și nu știa ce să mai 
facă, doar va scăpa de 
cucos. 

Mai sta boierul cit mai 
stă pe gînduri pănă-i vine 
iarăși în cap una: 

— Am să-l dau în haz- 
naua cu banii; poate va 
înghiți la galbeni, i-a sta 
vreunul în git, s-a îneca 
ş-oi scăpa de dinsul. 








Si, cum zice; umflă cucosul de o aripă și-l 
zvirle în haznaua cu banii, căci boierul acela, 
de mult bănărit ce avea, nu-i mai știa numărul)... 
Atunci cucosul înghite cu lăcomie toți banii si 
lasă toate lăzile pustii. Apoi iese și de acolo, el 
ştie cum și pe unde, se duce la fereastra boieru- 
lui și iar începe: 

Cucurigu! boieri mari, 
Dati punguta cu doi bani! 

Acum, după toate cele intimplate, boierul, 
văzînd că n-are ce-i mai face, i-azvirle punguta. 
Cucosul o ia de jos cu bucurie, se duce in treaba 
lui si lasă pe boier in pace. 

Atunci toate paserile din ograda boierească, 
văzînd voinicia cucoșului, s-au luat după dîn- 
sul, de ti se părea că-i o nuntă si nu altăceva; 
iară boierul, întristat, se uita galiș, cum se 
duceau şi paserile sale, și zise oftind: 

— Ducă-se și cobe și 
tot, numai bine că am scă- 
pat de belea, că nici lucru 
curat n-a fost aici! 

Cucosul însă mergea 
tantos iar paserile după 
dinsul. Si merge el cit 
merge, pind ce ajunge aca- 
să la moșneag, și de pe la 
poartă începe a cînta: 
«Cucurigu!!! cucurigu!» 

Mosneagul, cum aude glasul cucosului, iese 
din casă cu bucurie, și cînd își aruncă ochii spre 
poartă, ce să vadă?! Cucosul său era ceva de 
spăriet: elefantul ti se părea purice pe lingă 
acest cucos; s-apoi în urma 
lui veneau cîrduri nenu- 
márate de paseri, care de 
care mai frumoase, mai 
cucuiete si mai boghete. 
Mosneagul vázind pe cu- 
cosul sáu asa de mare si 
de greoi, si incunjurat de 
atît amar de galite, i-a 








deschis poarta. Atunci cucoșul i-a zis: 

— Stăpine, aşterne un tol aici în mijlocul 
ogrăzii. 

Mosneagul, iute ca un prisnel, asterne tolul. 
Cucosul atunci se așază pe 
tol, scutură puternic din 
aripi, și îndată se umple 
ograda și livada moșnea- 
gului, pe lingă paseri, si 
de cirezi de vite, iară pe 
tol toarnă o movilă de gal- 
beni, care strălucea la soa- 
re, de-ti lua ochii! 





Mosneagul, văzînd aceste mari bogății, nu știa 
ce să facă de bucurie, sărutind mereu cucosul 
şi dezmierdindu-l. 

Atunci, iaca și baba vinea, nu știu de unde: 
şi cînd a văzut unele ca acestea, numa-i sclipeau 
răutăcioasei ochii în cap și plesnea de ciudă. 

— Mosnege — zice ea, rusinatá, dă-mi si 
mie niște galbeni. 

— Ba pune-ti pofta-n cui, măi babă. Cind 
ţi-am cerut oud, știi ce mi-ai răspuns? Bate 
acum și tu găina să-ți aducă galbeni, c-asa am 
bătut eu cucoșul, știi tu din a cui pricină... 
si iată ce mi-a adus! 

Atunci baba se duce în poiată, gábuieste 
găina, o apucă de coadă și o ia la bătaie, de-ti 
venea să-i plingi de milă! Biata găină, cum scapă 
din minile babei, fuge pe drumuri. Si cum 
mergea pe drum, găsește și ea o mărgică s-o 
înghite. Apoi răpede se întoarce acasă la babă, 
şi începe de la poartă: «cot, cot, cotcodac!!!» 

Baba iesă cu bucurie înaintea găinei. Găina 
sare peste poartă, trece iute pe lingă babă și se 
pune pe cuibar, și după 
vrun ceas de ședere, sare 
de pe cuibar, cotcodăcind. 
Baba atunci se duce cu 
fuga să afle ce i-a făcut 
găina!... Şi cînd se uită în 
cuibar, ce să vadă? Găina 
se ouase o mărgică!... Baba, 








cînd vede că s-a bătut găina joc de dinsa, o 
prinde s-o bate, s-o bate, păn-o omoară in 
bătaie! Si asa, baba cea zgircitá și nebună a 
rămas de tot săracă, lipită pămîntului. De acu’ 
a mai mînca si răbdări prăjite în loc de ouă, 
că bine s-a făcut ris de găină ș-a ucis-o fără să-i 
fie vinovată cu nemica, sármana! 

Mosneagul însă era foarte bogat. El și-a 
făcut case mari şi grădini frumoase, și trăia 
foarte bine. Pe babă, de milă, a pus-o gáináritá; 
iar pe cucos îl purta în toate părțile după dinsul, 
cu salbă de aur la git și incáltat cu ciubotele 
galbene si cu pinteni la cälciie, de ti se părea că-i 
un irod de cei frumoși, iar nu cucos de făcut 
cu borş. 





